Hrvatska '92. pobijedila Hrvatsku '03. (19/6/03) - 2003-06-19
10. godišnjica tragične smrti Dražena Petrovića obilježena revijalnom utakmicom košarkaške reprezentacije koja je na Olimpijskim igrama
Iz sporta jutros o revijalnoj utakmici košarkaške reprezentacije koja je na Olimpijskim igrama u Barceloni 1992. godine osvojila srebrnu medalju i aktualne hrvatske vrste. Time je obilježena je 10. godišnjica tragične pogibije Dražena Petrovića. U dvoboju odigranom pred 6.000 gledatelja u Košarkaškom centru koji nosi Draženovo ime Hrvatska'92 je pobijedila Hrvatsku'03 sa 100:96 (22:20, 27:29, 23:21, 28:26), javlja HINA. "Ovo je veliki praznik i događaja za hrvatsku košarku. Sjajna prilika da još jednom odamo počast velikom Draženu, ali i još jednom zaigramo u sastavu koji je slavio u Barceloni," kazao je Dino Rađa. Pobjedničku momčad predvodili su Velimir Perasović (18), Dino Rađa (18), Žan Tabak (17), Vladan Alanović (12), Arijan Komazec (12) i Veljko Mršić (11), dok su u hrvatskoj vrsti najefikasniji bili Gordan Giriček (16), Damir Mulaomerović (14) i Andrija Žižić (13). Prije same utakmice, ali i za vrijeme pauzi na velikom video-zidu vrtile su se Draženove akcije, a prvu loptu na utakmici podbacio je Goran Ivanišević. "Dražen je predvodio nezboravnu generaciju i bio je njezin veliki vođa. Igrač kakav se rađa jedno u 500 godina. Ponosan sam što sam bio njegov veliki prijatelj," kazao je Wimbledonski pobjednik. Za momčad iz Barcelone igrali su Vranković, Rađa, Arapović, Tabak, Perasović, Komazec, Naglić, Mršić, Alanović, Gregov, Šarlija, Cvjetičanin, dok je izbornik bio Petar Skansi. Aktualnu reprezentaciju nastupili Giriček, Mulaomerović, Žižić, Kasum, Popović, Miljković, Ukić, Stojić, Šundov. Umjesto Spahije na klupi su sjedili Ivica Burić i Mirko Novosel.